ΓΡΑΠΤΗ ΕΡΩΤΗΣΗ E-2449/01

υποβολή: Bart Staes (Verts/ALE) προς την Επιτροπή

(11 Σεπτεμβρίου 2001)

Θέμα: Η φιλοπεριβαλλοντική αναπροσαρμογή της Έκτης οδηγίας 77/388/ΕΟΚ για τον ΦΠΑ

Το ποδήλατο δεν αποτελεί την πλήρη λύση για τα σοβαρά περιβαλλοντική προβλήματα και τα προβλήματα κινητικότητας, αλλά μπορεί να συμβάλει σ'αυτή. Στο πλαίσιο αυτό, σημαντικό ρόλο διαδραματίζουν αναμφισβήτητα τα φορολογικά κίνητρα. Προς τούτο, επιβάλλεται η αναθεώρηση της Έκτης οδηγίας για το ΦΠΑ 77/388/ΕΟΚ(1). Το Παράρτημα Η της εν λόγω οδηγίας περιέχει τα προϊόντα για τα οποία τα κράτη μέλη της ΕΕ έχουν την ευχέρεια να επιβάλουν χαμηλό συντελεστή ΦΠΑ, κατά παρέκκλιση από τον κανονικό συντελεστή.

Παρά την πολλάποσχόμενη ανακοίνωση της οικείας ΓΔ Δασμών και Τελωνειακής Ένωσης (Ιδιαίτερη προσοχή θα πρέπει να δοθεί κυρίως στη χρήση μειωμένων συντελεστών ΦΠΑ στο πλαίσιο των διαφόρων κοινοτικών τομέων πολιτικής (λόγου χάριν η προστασία του περιβάλλοντος) (2), η Επιτροπή δεν έχει ακόμη προβεί στην παραμικρή ενέργεια προς την κατεύθυνση αυτή. Έγινε βέβαια κάποιο πείραμα με στόχο τη δημιουργία θέσεων απασχόλησης και τη μείωση της μαύρης εργασίας (με την οδηγία 1999/85/ΕΚ(3)).

Προκειμένου να διασφαλισθεί η εσωτερική συνοχή της πολιτικής για τον ΦΠΑ όσον αφορά τα προβλήματα που σχετίζονται με το περιβάλλον και την κινητικότητα, θα ήταν σκόπιμο να τροποποιηθεί η Έκτη οδηγία για το ΦΠΑ 77/388/ΕΟΚ, με στόχο την προώθηση της χρήσης του ποδηλάτου. Το Παράρτημα Η θα πρέπει να επεκταθεί και σε όλα τα προϊόντα και τιςπηρεσίες που σχετίζονται με το ποδήλατο, συμπεριλαμβανομένης της αγοράς νέου ποδηλάτου.

Είναι διατεθειμένη η Επιτροπή να δώσει συνέχεια στη φιλόδοξη ανακοίνωση(4) και ως εκ τούτου να επεκτείνει το Παράρτημα Η της Έκτης οδηγίας ΦΠΑ 77/388/ΕΟΚ σε όλα τα προϊόντα και τιςπηρεσίες που σχετίζονται με το ποδήλατο, συμπεριλαμβανομένης της αγοράς νέου ποδηλάτου, προκειμένου να ενθαρρύνει τη χρήση του ποδηλάτου στην Ευρωπαϊκή Ένωση·

Εάν όχι, για ποιο λόγο αρνείται η Επιτροπή να επεκτείνει το Παράρτημα Η της Έκτης οδηγίας ΦΠΑ 77/388/ΕΟΚ σε όλα τα προϊόντα και τιςπηρεσίες που σχετίζονται με το ποδήλατο, συμπεριλαμβανομένης της αγοράς νέου ποδηλάτου, έχονταςπόψη την πολάποσχόμενη ανακοίνωση(5).

(1) ΕΕ L 145 της 13.6.1977, σελ. 1.

(2) COM(2000)348.

(3) ΕΕ L 277 της 28.10.1999, σελ. 34.

(4) COM(2000)348.

(5) COM(2000)348.

Απάντηση του κ. Bolkestein εξ ονόματος της Επιτροπής

(29 Οκτωβρίου 2001)

Στη νέα στρατηγική της για τον ΦΠΑ(1) η Επιτροπή επεσήμανε την πρόθεσή της να επανεξετάσει τη διάρθρωση του μειωμένου συντελεστή ΦΠΑ μετά τη λήξη του τριετούς πειράματος σχετικά με την εφαρμογή μειωμένου συντελεστή ΦΠΑ σε ορισμένεςπηρεσίες με ένταση εργασίας. Το πείραμα αυτό περιλαμβάνει ήδη μειωμένο συντελεστή για τηνπηρεσία επισκευής ποδηλάτων. Με την ευκαιρία αυτή, η Επιτροπή προτίθεται να εξετάσει συνολικά τους κανόνες φορολόγησης τόσο τωνπηρεσιών όσο και των αγαθών και ναποβάλει κατάλληλες προτάσεις στις περιπτώσεις που κρίνει ότι είναι απαραίτητες για τη βελτίωση της λειτουργίας της εσωτερικής αγοράς.

Η Επιτροπή διαβεβαιώνει το Αξιότιμο Μέλος ότι θα λάβειπόψη της την πρότασή του όταν θα εξετάσει τη δυνατότητα να προτείνει τροποποιήσεις στο περιεχόμενο του Παραρτήματος Η της Έκτης οδηγίας ΦΠΑ 77/388/ΕΟΚ της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθέμενης αξίας: ομοιόμορφη φορολογική βάση(2), το οποίο καθορίζει τα αγαθά και τιςπηρεσίες για τα οποία τα κράτη μέλη μπορούν να εφαρμόσουν μειωμένο συντελεστή ΦΠΑ. Ωστόσο, στον φορολογικό τομέα, οι αποφάσεις λαμβάνονται από το Συμβούλιο των Υπουργών Οικονομικών με ομοφωνία.

(1) Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο — Στρατηγική που αποβλέπει στη βελτίωση της λειτουργίας του συστήματος ΦΠΑ στο πλαίσιο της εσωτερικής αγοράς (COM(2000)348 τελικό).

(2) ΕΕ L 145 της 13.6.1977. Οδηγία όπως τροποποιήθηκε τελευταία με την οδηγία 2001/41/ΕΚ (ΕΕ L 22 της 24.1.2001) διο0ρθωτικό 2001/4/ΕΚ (ΕΕ L 26 της 27.1.2001).